प्रियंका बोलीं- जैसे लोग रेखा को सिर्फ रेखा बुलाते हैं, उसी तरह मुझे सिर्फ प्रियंका सुनना पसंद है
Indian Actress Priyanka Chopra Talks About Her Name. प्रियंका चोपड़ा ने कहा है कि वो चाहती हैं कि लोग उन्हें रेखा की तरह सिर्फ उनके फर्स्ट नाम से बुलाएं। द टेलीग्राफ को दिए एक इंटरव्यू में प्रियंका ने बताया कि उनका नाम अमेरिका में उतना कॉमन नहीं है
हाल ही में प्रियंका चोपड़ा ने कहा है कि वो चाहती हैं कि लोग उन्हें रेखा की तरह सिर्फ उनके फर्स्ट नाम से बुलाएं। द टेलीग्राफ को दिए एक इंटरव्यू में प्रियंका ने बताया कि उनका नाम अमेरिका में उतना कॉमन नहीं है जितना इंडिया में है। इस वजह से वो अमेरिका में अपने लास्ट नेम- प्रियंका चोपड़ा जोनस का ज्यादा इस्तेमाल नहीं करती।
इंडिया में मुझे पीसी सुनने की आदत हो गई थी- प्रियंका 
द टेलीग्राफ को दिए एक इंटरव्यू के दौरान प्रियंका से पूछा गया कि उनका नाम काफी कॉमन है और इस बारे में वो क्या सोचती हैं ? इस बात का जवाब देते हुए उन्होंने कहा- मैं इस बार का पूरा फायदा उठाती हूं कि अमेरिका में जिन भी लोगों को मैं जानती हूं वो सिर्फ एक ही प्रियंका को जानते हैं।
लेकिन, इंडिया में ऐसा नहीं है। प्रियंका इतना कॉमन नाम है कि आप कमरे में प्रियंका कहकर एक बार आवाज लगाएं, तो कम से कम 6 लड़कियां मुड़कर आपकी तरफ देखेंगी।
मुझे सिर्फ अपना फर्स्ट नेम सुनना पसंद है- प्रियंका 
उन्होंने आगे बताया- शायद इसलिए मुझे इंडिया में पीसी सुनने की आदत हो गई है। लेकिन, अमेरिका में शायद ही इस नाम की कोई और लड़की मुझे मिली हो। अमेरिका में मुझे सिर्फ प्रियंका सुनना पसंद है, जैसे लोग रेखा को सिर्फ रेखा बुलाते हैं, वैसे ही। या अमेरिका में शेर ल्योड को सिर्फ शेर। इसी तरह, सिर्फ प्रियंका!
मेरा नाम मुझे 23 साल की जर्नी का एहसास दिलाता है- प्रियंका 
फॉक्स5 को दिए इंटरव्यू में प्रियंका ने बताया कि जब वो फिल्म के पोस्टर्स, बिलबोर्ड्स और बिग स्क्रीन पर अपना पूरा नाम- प्रियंका चोपड़ा जोनस देखती हैं तो उन्हें बहुत अच्छा महसूस होता है। प्रियंका ने कहा कि उनका फुल नेम उन्हें फिल्मी दुनिया में उनकी 23 साल लंबी जर्नी का एहसास दिलाता है। मेरा नाम यहां तक पहुंचने के मेरे सफर की कहानी है।
पोस्टर, बिलबोर्ड पर अपना नाम देखना बहुत अच्छी फीलिंग है- प्रियंका 
प्रियंका ने कहा- मैंने एक फिल्म की थी जो ओलिंपिक की फीमेल बॉक्सर पर बेस्ड थी। ये फिल्म इंडियन बॉक्सर मैरी कॉम की बायोपिक थी। फिल्म के पोस्टर पर या स्क्रीन पर ये लिखा आता था कि प्रियंका चोपड़ा मैरी कॉम के रोल में हैं। मुझे याद है जब मैंने उस पोस्टर को पहली बार देखा और मैंने इसकी गहराई को समझा।
प्रियंका ने आगे बताया- फिर मेरी टीवी सीरीज क्वांटिको आई। मुझे याद है सनसेट बुलेवार्ड में एक बिल्डिंग के पास बड़ा सा बिलबोर्ड लगा था। उसमें मेरी फोटो थी और आगे मेरा नाम लिखा था। अपनी पहचान को अपनी आंखों के सामने इतने बड़े स्केल पर देख पाना कमाल की फीलिंग है।
‘जोनस’ प्रूफ है कि मेरी शादी हो चुकी है- प्रियंका 
उन्होंने आगे कहा- अब मेरे नाम के आगे जोनस भी जुड़ गया है। ये इस बात का प्रूफ है कि मेरी शादी हो चुकी है। मैंने अपनी फिल्म मैट्रिक्स में या शायद किसी किताब में पहली बार अपने नाम के आगे जोनस लिखा देखा था तो मैंने निक से कहा- तुम्हें पता है न कि मैं तुमसे प्यार करती हूं ? यहां प्रियंका चोपड़ा जोनस लिखा देख तो ऐसा ही लगता है।
प्रियंका ने कहा- मेरा पूरा नाम मेरी आइडेंटिटी का प्रूफ है। मेरे नाम से मेरे 22-23 साल की करियर की जर्नी बताता है। मुझे अपने नाम को लेकर आज भी काफी एक्साइटमेंट है- आप मुझे पीसी कह सकते हैं, प्रियंका कह सकते हैं, पीसीजे कह सकते हैं- कुछ भी कहिए लेकिन मेरी आइडेंटिटी नहीं बदलेगी।
फिलहाल, प्रियंका अपनी अपकमिंग वेब सीरीज सिटाडेल के प्रमोशन में बिजी हैं। इस सीरीज में प्रियंका एक स्पाई के तौर पर लीड रोल में नजर आएंगी। इस सीरीज के साथ प्रियंका OTT स्पेस में डेब्यू करने जा रही हैं।